**MØTEREFERAT – KOMITEMØTE 22. AUGUST 2017**

**Møtested:** Dronningens gate 17 hos Anne-Lise Rian. Takk for deilig eplekake!

**Tilstede:** Ragnvald Lien, Bjørn Geirr Harsson, Anne-Lise Rian, Steen Blach Sørensen, Stein Tore Paulsen,

**Forfall:** Finn Arild Skøien, Øivin Fjeldstad, Jan Helge Østlund

**Møtereferat sendes:**

* Komitemedlemmer
* De øvrig tre komitelederne
* Presidenten
* Webmaster Harald Bjørgo
* Programansvarlig Ragnar Nøklebye

**1. Arkiv**

Arkivverdig privat materiale kan leveres Buskerud fylkesarkiv merket «Hønefoss Øst Rotaryklubb». Saken oversendes styret. Der kan det oppbevares "til evig tid" med full anledning for klubbens medlemmer til å få tilgang.

**2. Komiteens hovedoppgaver**

Hovedsaken er internasjonale oppgaver og spørsmål. Vi bør satse på «våre nye landsmenn» med prosjekter. Klubben har økonomi til å støtte innvandrergrupper og spesielt kvinner. Anne-Lise kan påta seg å sjekke uforbindtlig med Frivilligsentralen og Røde kors om det er aktuelle oppgaver. Spesifisering kommer senere.

Søke på *Matching Grant* til internasjonale prosjekter. Samarbeid med lokal rotaryklubb gir større mulighet for å følge opp prosjektet. Steen sjekker muligheter i Kenya og skriver et lite notat til styret.

**3. Sosiale arrangementer**

* Vi bør opprettholde de sosiale aktivitetene. Dårlig vær bør ikke sette noen bremser på stemningen. De er viktige for å møtes på en annen måte enn på hotellet.
* Et forslag kan være å la rotaryåret følge skoleåret. Første møtet rundt skolestart kan begynne med sommermøte og skautur utsettes til september.
* Sosiale arrangementer bør gjennomføres uansett antallet påmeldte.
* Aktuelle andre typer arrangementer: Tematurer utendørs, for eksempel botaniseringstur med Ragnvald

**4. Møteprogram – mulige temaer**

1. Jan Erik Larsen: Humanitært arbeid i Zambia/Uganda/Kenya? Alternativt: Hva arbeider venner av Ringerike sykehus med? Ansvar: Anne-Lise Rian
2. Kaia Erlandsen: Mitt liv som skoleleder? Ansvar: Ragnvald Lien
3. Amal Aden: Fritt tema. Ansvar: Anne-Lise Rian
4. Prosjektleder Ringeriksbanen. Ansvar: Jan Helge Østlund
5. Sommertoget bak kulissene ved Jan Helge Østlund. Ansvar: Bjørn Geirr Harsson
6. Per Stubbraaten: DNT Ringerike – hvorfor har vi så mange medlemmer? Ansvar: Ragnvald Lien
7. Ulrik Rian: Mitt år som utvekslingsstudent. Ansvar: Anne-Lise Rian
8. Helge Medhus: Internasjonal terrortrussel i norsk perspektiv. Ansvar: Steen Blach Sørensen. Venter til 2018

**5. Eventuelt**

Vi takker Anne-Lise for hyggelig bevertning

* Møtet i november hos Bjørn Geirr Harsson i Rudslia 14 (Nedre Steinsåsen).
* Møtet i februar hos Anne-Lise Rian i Øvre Dals vei.

Referent: RL